বাইক্কা বিলঃ  হাকালুকি বাংলাদেশের বৃহত্তম হাওর। এটি প্রধানতঃ মৌলবীবাজার জেলা এবং সিলেট জেলার বিরাট এলাকা জুড়ে অবস্থিত। মৌলভীবাজার জেলার কুলাউড়া উপজেলার ভাটেরা, বরমচাল ও ভূকশিমইল; জুড়ী উপজেলার জায়ফরনগর, পশ্চিম জুড়ী, দক্ষিণ ভাগ ও সুজানগর; বড়লেখা উপজেলার বর্নি, তালিমপুর;  সিলেট জেলার ফেঞ্চুগঞ্জ উপজেলার ঘিলাছড়া; গোলাপগঞ্জ উপজেলার শরীফগঞ্জ, উত্তর বাদেপাশা; বিয়ানীবাজার উপজেলার লাউতা ও মুড়িয়া ইউনিয়নগুলোর প্রায় ৪৬ হাজার একর আয়তন নিয়ে হাকালুকি হাওর বিস্তৃত। এর মধ্যে ছোট-বড় ২৪০টি বিল রয়েছে। ধান, মৎস্যভাণ্ডার, জলজ উদ্ভিদ, বন্য প্রাণী ও অসংখ্য পাখ-পাখালির অভয়াশ্রম হাকালুকি। এ হাওরের প্রাকৃতিক সৌন্দর্য অনুপম। তবে বিল ভরাট হয়ে হাওর শুকিয়ে যাচ্ছে। মৌলভীবাজার এবং সিলেট জেলার ছয়টি উপজেলার প্রায় দুই লক্ষাধিক মানুষের জীবন-জীবিকার উৎস এই বিশালাকার হাওর।